Το **Λευκορωσικό Σοσιαλδημοκρατικό Κόμμα (Συνέλευση)** ( λευκορωσικά: Беларуская сацыял-дэмакратычная партыя (Грамада́)‎) είναι ένα σοσιαλδημοκρατικό πολιτικό κόμμα στη Λευκορωσία. Είναι αντιπολιτευόμενο στην κυβέρνηση του Προέδρου Αλεξάντερ Λουκασένκο.

Ιστορία
-------

Το κόμμα ιδρύθηκε το 2005, με διάσπαση από το Λευκορωσικό Σοσιαλδημοκρατικό Κόμμα (Λαϊκή Συνέλευση), το οποίο αυτοπεριγράφηκε ως διάδοχος του επαναστατικού κόμματος Λευκορωσική Σοσιαλιστική Συνέλευση που ιδρύθηκε το 1902 στη Λευκορωσική περιοχή της Ρωσικής αυτοκρατορίας. Μετά την επανάσταση του Φεβρουαρίου η πολιτική δραστηριότητα στη Λευκορωσία αυξήθηκε και άνοιξαν παραρτήματα της Λευκορωσικής Σοσιαλιστικής Συνέλευσης. Με πρωτοβουλία της, το Ράντα (Συμβούλιο) της Λευκορωσικής Λαϊκής Δημοκρατίας (1918-1919) έγινε ένα προσωρινό βραχύβιο κοινοβούλιο στη Λευκορωσική γη, και τα περισσότερα μέλη του προήλθαν από το ΛΣΣ. Όμως, οι Μπολσεβίκοι είχαν αρνητική στάση για τη ΛΣΣ και ο Λένιν την περιέγραψε ως «εθνικιστικό μικρό μπουρζουαζί κόμμα με αριστερό λαϊκιστικό προσανατολισμό». Στο δεύτερο Συνέδριο των Σοβιέτ του Δυτικού όμπλαστ κηρύχτηκε ως αντιεπαναστατικό και αντισοβιετικό.

Κατά την περεστρόικα η σοσιαλδημοκρατία αναζωπυρώθηκε στη Λευκορωσία. Το 1991 ιδρύθηκε το κόμμα Λευκορωσική Σοσιαλδημοκρατική Συνέλευση. Το 1996 ιδρύθηκε το Λευκορωσικό Σοσιαλδημοκρατικό Κόμμα (Λαϊκή Συνέλευση) με συγχώνευση της ΛΣΣ και του Κόμματος Λαϊκής Συμφωνίας. Το 2004 ήταν περίοδος κρίσης για το ΛΣΔΚ (ΛΣ), επειδή η κυβέρνηση έκρινε ότι η επανεκλογή του προέδρου του κόμματος, Μίκολα Στάτκεβιτς, ήταν παράνομη. Το κόμμα δεν κέρδισε καμία έδρα στις βουλευτικές εκλογές του 2004 και ο Στάτκεβιτς καταδικάστηκε σε τριετή εργασία για οργάνωση διαμαρτυριών. Εκείνη την περίοδο, πολλά μέλη εγκατέλειψαν το ΛΣΔΚ (ΛΣ) και ίδρυσαν το Λευκορωσικό Σοσιαλδημοκρατικό Κόμμα (Συνέλευση).

Εκλογική ιστορία
----------------

Το Λευκορωσικό Σοσιαλδημοκρατικό Κόμμα (Συνέλευση) συμμετείχε στις προεδρικές εκλογές του 2006, με υποψήφιο τον αρχηγό του κόμματος, τον Αλεξάντερ Καζούλιν, ο οποίος ήρθε τέταρτος συγκεντρώνοντας το 2,3% των ψήφων. Στις βουλευτικές εκλογές του 2008 συγκέντρωσε το 0,32% των ψήφων, το 2012 το 0,73% των ψήφων, το 2016 το 1,29% των ψήφων και στις εκλογές του 2019 το ΛΣΔΚ (Σ) συγκέντρωσε το 1,61% των ψήφων και δεν πήρε καμία έδρα.

Παραπομπή
---------

1. ↑  Chairman of the Belarusian Social Democratic Party
2. ↑  Nordsieck, Wolfram (2008). «Belarus». *Parties and Elections in Europe*. Αρχειοθετήθηκε από το πρωτότυπο στις 9 Ιουλίου 2011.
3. ↑  «Belarus Update - European Forum». *web.archive.org*. 18 Απριλίου 2005. Αρχειοθετήθηκε από το πρωτότυπο στις 2 Οκτωβρίου 2014. Ανακτήθηκε στις 31 Ιανουαρίου 2020. CS1 maint: Unfit url (link)
4. 1 2  Marples, David R. (1999). *Belarus : a denationalized nation*. Amsterdam, The Netherlands: Harwood Academic. ISBN 90-5702-342-3. 41140236.
5. ↑  «The History of the Statehood of Belarus | Рада Беларускай Народнай Рэспублікі. Афіцыйны сайт» (στα Αγγλικά). Ανακτήθηκε στις 31 Ιανουαρίου 2020.
6. ↑  Zaprudnik, Jan. (1993). *Belarus : at a crossroads in history*. Boulder: Westview Press. ISBN 0-8133-1339-2. 27067303.
7. ↑  «Як стваралася БСДП (Грамада) | Беларуская сацыял-дэмакратычная партыя (Грамада) Сайт прыхільнікаў». *bsdp.org* (στα Λευκορωσικά). Ανακτήθηκε στις 31 Ιανουαρίου 2020.
8. ↑  European Forum for Democracy and Solidarity

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 310617640

 |

 |